Angkór

Angkór  (iný prepis: Angkor , khmérskym písmom អង្គរ - súčasná khmérska výslovnosť vyjadrená znakmi pre slovenského čitateľa (apostrof znamená ráz): ['aŋkó] alebo ['əŋkó] alebo [ŋkó] , khmérske historické výslovnostné varianty: Ongkor , Nokor [pozri pozn. 3]; po thajsky staršie: Nakhón, iný prepis: Nakhon ) môže byť:
Khmérska ríša
komplex stavieb (príp. mesto) uprostred Khmérskej ríše, archeologická lokalita (zahŕňa v najužšom zmysle komplex stavieb Angkór Thom, Angkór Vat a ich bezprostredného okolia, v širšom zmysle aj skupinu stavieb Roluos a v najširšom zmysle aj ďalšie oblasti), pozri Angkór (komplex stavieb)
Angkór Thom (resp. staršie skoro na tom istom mieste Jašódharapura) (pozri poznámku 2 nižšie)
v 19. storočí (do roku 1907): najprv kambodžská, neskôr thajská provincia v oblasti širokého okolia dnešnej archeologickej lokality, ako aj jej hlavné mesto (t.j. ?dnešný Siem Reap)

Poznámky 
1: Citát z Rooney et al. 2001: Angkór je v modernom použití mätúci názov, pretože môže označovať kráľovstvo, región, starodávne mesto alebo bývalé hlavné mesto.
2: Súčasné texty uvádzajú:
 a) buď Angkór Thom (niekedy nazývaný aj len Angkór) ako hlavné mesto Khmérskej ríše a Angkór ako komplex stavieb tohto hlavného mesta a jeho širokého okolia, 
b) alebo spomínaný komplex stavieb Angkór ako hlavné mesto Khmérskej ríše a Angkór Thom len ako (kráľovské) centrum v strede tohto hlavného mesta.
Bez ohľadu na to, ako sa stavby hodnotia, platí, že de facto sa v strede Khmérskej ríše nachádzalo plošne veľmi rozľahlé sídlo mestského charakteru (dnes nazývané Angkór), jedna zo "štvrtí" ktorého bola tvorená ohradeným kráľovským strediskom Angkór Thom a chrámovým komplexom Angkór Vat.
3: Najsprávnejší súčasný slovenský prepis je zrejme (analógiou k tvaru Angkór) Ongkór a Nokór, ale chýbajú na to doklady.

Pozri aj 
Angkór Vat

Zdroje